CELEX: 22006A1216(04)
Language: bg
Date: 2006-11-21 00:00:00
Title: Споразумение относно временно прилагане на Споразумението за създаване на Международната организация за термоядрена енергия (ITER) за съвместното осъществяване на проекта ITER

11/ 51
            
            
               BG
            
            
               Официален вестник на Европейския съюз
            
            
               90
            
         22006A1216(04)
   
               L 358/81
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         Споразумение относно временно прилагане на Споразумението за създаване на Международната организация за термоядрена енергия (ITER) за съвместното осъществяване на проекта ITER
   Член 1
   Страните по настоящото споразумение са всички страни, които подписват Споразумението за създаване на Международната организация за термоядрена енергия (ITER) за съвместното изпълнение на проекта ITER (наричано оттук нататък „Споразумението ITER“) между Европейската общност за ядрена енергия (наричана оттук нататък „Евратом“), правителството на Китайската народна република, правителството на Република Индия, правителството на Япония, правителството на Република Корея, правителството на Руската федерация и правителството на Съединените американски щати.
   Член 2
   В съответствие с условията на Споразумението ITER то влиза в сила тридесет дни след депозирането на инструментите за ратифицирането, приемането или одобрението на Споразумението от Китайската народна република, Евратом, Република Индия, Япония, Република Корея, Руската федерация и Съединените американски щати.
   Член 3
   Страните по настоящото споразумение се стремят към сътрудничество във възможно най-пълна степен, както е предвидено в Споразумението ITER, докато всяка от тях приключи всички национални действия, изисквани преди ратифициране, приемане или одобряване на Споразумението ITER.
   Член 4
   Във връзка с това страните по настоящото споразумение предприемат във възможно най-пълна степен действия, в съответствие с вътрешните закони и наредби, за спазване условията на Споразумението ITER до неговото влизане в сила.
   Член 5
   Всяка страна може да се оттегли от настоящото споразумение със 120-дневно писмено предизвестие на другите страни.
   Член 6
   Настоящото споразумение влиза в сила от момента на неговото подписване.
   
      В ДОКАЗАТЕЛСТВО ЗА КОЕТО долуподписаните надлежно упълномощени лица поставиха собственоръчен подпис под настоящото споразумение.
      Съставено в Париж на двадесет и първи ноември две хиляди и шеста година в един оригинален екземпляр на английски език.
      
         
            За Европейската общност за атомна енергия
         
      
      
         
            За правителството на Китайската народна република
         
      
      
         
            За правителството на Република Индия
         
      
      
         
            За правителството на Япония
         
      
      
         
            За правителството на Република Корея
         
      
      
         
            За правителството на Руската федерация
         
      
      
         
            За правителството на Съединените американски щати